**OBRAZLOŽENJE**

**UZ PRVE IZMJENE I DOPUNE FINANCIJSKOG PLANA**

**GRADSKE KNJIŽNICE BAKAR ZA 2024. GODINU**

Financijskim planom Gradske knjižnice Bakar za 2024. godinu planirani su ukupni prihodi u iznosu od 119.169.00 €, višak prihoda u iznosu od 4.500.00 € i rashodi u iznosu od 123.669,00 €.

Potreba za prvim izmjenama Financijskog plana ukazala se zbog novih procjena prihoda i rashoda unutar planiranih programa i aktivnosti te raspodjele ostvarenog rezultata Gradske knjižnice Bakar za 2023. g. temeljem Odluke od 11. ožujka 2024. godine. U Financijskom izvještaju GK Bakar za 2023. g. utvrđen je višak prihoda u iznosu od 5.536.55 € na temelju čega je planirani višak prihoda u Financijskom planu povećan za 1.037,00 €. Prvim izmjenama i dopunama Financijskog plana Gradske knjižnice Bakar za 2024. godinu predlaže se povećanje prihoda u iznosu od 14.550.00 € sa i rashoda za 15.587.00 €, pri čemu ukupno planirani prihodi u iznosu od 133.719.00 € s uključenim viškom prihoda od 5.537.00 € i rashodi za 2024. godinu iznose 139.256.00 €.

Višak prihoda Gradske knjižnice Bakar u iznosu od 5.537.00 €, sastoji se od 11.098.43 € viška prihoda iz vlastitih izvora i manjka prihoda u iznosu od 5.561.88 € iz općih izvora.

**1. OBRAZLOŽENJE OPĆEG DIJELA FINANCIJSKOG PLANA**

**PRIHODI**

Novim financijskim planom za 2024. godinu planiraju se prihodi poslovanja u iznosu od 133.719.00€, što predstavlja povećanje od 12,2% u odnosu na prvotni plan, a obuhvaća promjene kako slijedi:

* Smanjenje kapitalnih potpora Ministarstva kulture i medija RH u ukupnom iznosu od 5.942.00 €,
* Povećanje prihoda od kapitalnih donacija fizičkih osoba u iznosu od 700.00 €,
* Povećanje prihoda iz Proračuna Grada Bakra za financiranje korigiranih rashoda poslovanja Knjižnice u iznosu od 13.930.00 € i pokrića metodološkog manjka u iznosu od 5.562.00 €, u ukupnom iznosu od 19.492.00 €,
* povećanje prihoda iz Proračuna Grada za financiranje rashoda za nabavu nefinancijske imovine u iznosu od 300.00 €.

**RASHODI**

U okviru rashoda poslovanja novim financijskim planom za 2024. godinu planirana je korekcija planiranih rashoda poslovanja za 21.029.00 € od čega se 11.830.00 € odnosi na povećanje rashoda za zaposlene, a 9.199.00 € na materijalne rashode.

Rashodi za nabavu nefinancijske imovine smanjeni su u iznosu od 5.442.00 €, a promjene se odnose na sljedeće:

* smanjenje Plana nabave knjiga iz sredstava Ministarstva Kulture i medija RH u iznosu od 5.942.00 € te su time usklađeni s odobrenom kapitalnom potporom Ministarstva kulture i medija RH,
* prijenos planiranih konzervatorsko-restauratorskih radova zbirke Vladislović u iznosu od 2.000.00 € s konta investicijskog održavanja na usluge,
* povećanje plana nabave knjiga iz donacija i vlastitih prihoda u iznosu od 900.00 €, opreme za 1.300.00 € te digitalizacija zbirke RARA u iznosu od 300.00 €.

Novim Financijskim planom GK Bakar za 2024. godinu planirani rashodi iznose 139.256.00 € i veći su u odnosu na prvotni plan za 12.6%.

Detaljnije obrazloženje izmjena i dopuna rashoda navodi se u obrazloženju Posebnog dijela financijskog plana.

**2. OBRAZLOŽENJE POSEBNOG DIJELA FINANCIJSKOG PLANA**

Prvim izmjenama i dopunama Financijskog plana Gradske knjižnice Bakar za 2024.godinu planirana je korekcija iznosa na sljedećim pozicijama:

**400**  **PLAĆE** - **Povećanje za 10.210,00 €**

**402 DOPRINOSI ZA ZO** - **Povećanje za 1.620,00 €**

Pozicije 400 i 402 u rebalansu Financijskog plana mijenjaju se zbog povećanja osnovice za obračun plaće za 5 % i povećanje koeficijenata knjižničarskom tehničaru i spremačici, od 01. siječnja 2024.g.

**407 UREDSKI I OSTALI MATERIJAL**

**Povećanje za 300,00 €**

U Reviziji knjižničnog fonda (4. 3. – 12. 4. 2024.) utrošena su dodatna sredstva na uredski i ostali materijal (kartonske kutije za zbrinjavanje zakonski propisanog i dopuštenog otpisa knjižnične građe…).

**423 Ugovori o djelu za kulturne djelatnosti**

**Povećanje za 1.000,00 €**

Radi planiranja bogatijeg programa za obilježavanje manifestacije Mjesec hrvatske knjige,

1.000,00 € prebacuje se sa pozicije 410 Električna energija.

**424 OSTALE USLUGE (Ugovori o povremenim poslovima…)**

**Povećanje za 300,00 €**

Iznimno, radi provođenja Revizije knjižnične građe, po ugovoru o povremenim poslovima, ugovorena je pomoć na revizijskim poslovima (u evidentiranju i označivanju otpisane građe u trajanju od 31 sata).

**428 OSTALE USLUGE**

**Povećanje od 1.000.00 €**

za potrebe Revizije knjižničnog fonda korištene su usluge Komunalnog društva „Dobra“ za prijenos knjiga i nadalje za otpremu i prijevoz uništene i dotrajale otpisane građe na reciklažu,

za godišnju pretplatu zoom platforme „Zoom.US“ i opremanje dvaju originalnih Kirinovih crteža antirefleksnim staklom.

**440 i 441 Izdavačka djelatnost – autorski honorari te priprema i tisak**

**Povećanje za 5.559.00 €**

Odlukom o raspodjeli rezultata GK Bakar za 2023. g. dio viška prihoda iz izvora vlastitih prihoda namijenjen je financiranju izdavačke djelatnosti.

**451 Oprema i namještaj**

**Novi plan u iznosu od 1.300,00 €**

Planirana je nabava novog odvlaživača zraka zbog kvara postojećeg uređaja 500,00 **€** te nabava vitrine u Kutku Vladislović za smještaj periodike u iznosu od 800,00 €. Povećanje od 800.00€ prenosi se s poz. 419 Promidžba i kulturna suradnja.

**454 Knjige nabavljene iz donacija**

**Povećanje plana u iznosu od 700.00 €.**

Prema sadašnjem stanju doniranih knjiga, napravljena je nova procjena donacija za 2024. godinu.

**454.1 Knjige nabavljene iz vlastitih prihoda**

**Povećanje plana za 200.00 €**

Planira se povećanje plana za nabavu knjiga iz prihoda od prodaje knjiga.

**455 i 455.1 Knjige od pomoći MKiM RH**

**Smanjenje za 5.317,00 €**

Temeljem Natječaja za sufinanciranje knjižne građe, MKiM RH odobrilo je polovinu od traženih sredstava u iznosu od 4.000,00 €, a iz programa otkupa knjiga odobreno je 3.500.00 €.

**457.1 NEKNJIŽNA GRAĐA** (AV rađa, e-knjige, didaktičke igračke) **od pomoći MKiM RH**

**Smanjenje za 625,00 €**

Temeljem Natječaja za sufinanciranje neknjižne građe, MKiM RH odobrilo je polovinu od traženih sredstava u iznosu od 700,00 €.

**459 NEKNJIŽNA GRAĐA** (AV rađa, e-knjige, didaktičke igračke) **od pomoći PGŽ**

**Smanjenje 700,00** €

Temeljem Natječaja za sufinanciranje neknjižne građe PGŽ, nisu odobrena tražena sredstva.

**466 Konzervatorsko – restauratorski radovi zbirke Vladislović**

**Povećanje 840.00 €**

Povećanje je planirano temeljem Odluke o raspodjeli rezultata GK Bakar za 2023.gofinu.

**467 i 468 Digitalna zbirka RARA**

**Povećanje za 1.000,00 €**

Radi očuvanja i dostupnosti, Zbirka raritetnih zavičajnih knjiga u postupku je digitalizacije.

Temeljem Natječaja za sufinanciranje digitalizacije raritetne zavičajne knjižne građe od **PGŽ je odobreno 700,00 €**, dok je od **osnivača planirano 300,00 €** (=1.000,00 €).

Ravnateljica Gradske knjižnice Bakar:

Dolores Paro-Mikeli

KLASA:400-01/24-01/10

UR.BROJ:2170-2-21-24-1

U Bakru 17. srpnja 2024.